Ruminiya bosh vaziri Rossiyani mamlakat uchun eng katta xavf deb hisoblaydi

Ruminiyaning amaldagi bosh vaziri va prezidentlikka asosiy nomzod Viktor Ponta Rossiyani o‘z mamlakati va umuman, mintaqa uchun eng katta xavf deb hisoblaydi. Bu haqda u Ruminiyaning Antena 3 telekanaliga bergan intervyusida aytib o‘tdi, deb yozadi “Yevropeyskaya Pravda”.

“Bizning qonuniy manfaatlarimiz o‘zaro zid kelmoqda, bu avvalo, Moldova Respublikasi bilan bog‘liq. Biz Moldovani uning YeIga qo‘shilishida qo‘llab-quvvatlayapmiz, Rossiya esa bunga xalal bermoqchi. Xuddi shu vaziyat Ukraina va Gruziya bilan ham sodir bo‘lmoqda”, — dedi Ponta.
Bundan tashqari, bosh vazir Rossiyaning asosiy quroli energetika ekanligini, aynan shuning uchun Ruminiya energetika sohasida mustaqil bo‘lishi kerakligini ta’kidladi.